Boycott

Un boycott es un acto de abstention voluntari e non-violente de un producto, persona, organisation o pais como expression de protesto. Il es generalmente pro rationes moral, social, politic o ambiental. Le scopo de un boycott es infliger alcun perdita economic al objectivo o indicar un indignation moral, generalmente pro compeller le objectivo a modificar un comportamento objectionabile.

Le parola es nominate secundo le capitano Charles Boycott, agente de un proprietario absentista in Irlanda, contra le qual le tactica esseva usate con successo post un suggestion del dirigente nationalista irlandese Charles Stewart Parnell e su Irish Land League in 1880.

A vices, un boycott pote esser un forma de activismo consumator, a vices appellate "acquisto moral". Quando un practica similar es legislate per un governamento national, illo es cognoscite como un sanction. Frequentemente, tamen, le menacia de boycotar un negotio es un menacia vane, sin effecto significative sur le venditas.


Categoria:Disobedientia civil
Categoria:Castigo collectivo
Categoria:Organisation comunitari
Categoria:Comportamento del consumatores
Categoria:Eponymos in economia
Categoria:Consumismo ethic
Categoria:Conflicto interpersonal
Categoria:Tacticas de protesto
Categoria:Exclusion social